ai4bharat/Pralekha huggingface dataset:
પ્રધાનમંત્રીનું કાર્યાલય
19 જૂન 2020ના રોજ યોજાયેલી સર્વપક્ષીય બેઠક અંગે નિવેદન
પ્રધાનમંત્રીએ ગઇકાલે સર્વપક્ષીય બેઠક માં કરેલી ટિપ્પણીઓ અંગે ખોટા અર્થઘટનો કરવાના પ્રયાસો કેટલાક વર્ગોમાં થઇ રહ્યા છે.
પ્રધાનમંત્રીએ સ્પષ્ટ જણાવ્યું હતું કે, વાસ્તવિક નિયંત્રણ રેખા  પાર કરવાના કોઇપણ પ્રયાસોનો ભારત મજબૂત રીતે જવાબ આપશે. વાસ્તવમાં, તેમણે સ્પષ્ટપણે ભારપૂર્વક કહ્યું હતું કે, અગાઉ અવગણવામાં આવેલા આવા પડકારોથી વિપરિત, ભારત દળો હવે નિર્ણાયક રીતે LACના કોઇપણ ઉલ્લંઘનોનો પ્રતિકાર કરે છે .
APMમાં એવી પણ માહિતી આપવામાં આવી હતી કે, હાલમાં ચીની દળો LAC પર વધુ મોટી શક્તિ સાથે આવ્યા છે અને ભારતની પ્રતિક્રિયા તેને અનુરૂપ છે. LACના ઉલ્લંઘનના સંબંધમાં, સ્પષ્ટપણે જણાવવામાં આવ્યું હતું કે, ગલવાનમાં 15 જૂનના રોજ થયેલું ઉલ્લંઘન ચીન તરફથી હતું અને તેઓ LACની તદ્દન બાજુમાં માળખાઓ ઉભા કરવા માંગતા હતા અને તેમણે આવા કૃત્યો બંધ કરવાનો ઇનકાર કર્યો હતો.
APMમાં પ્રધાનમંત્રીની ટિપ્પણીઓ 15 જૂનના રોજ ગલવાન ખાતે બનેલી ઘટનાને કેન્દ્ર સ્થાને રાખીને કરવામાં આવી હતી જેના કારણે ભારતીય સૈન્યએ 20 જવાનો ગુમાવ્યા છે. પ્રધાનમંત્રીએ ચીનીઓને ભગાડી મુકનારા આપણા સશસ્ત્ર દળોની બહાદુરી અને દેશભક્તિને વંદન કર્યા હતા. પરિસ્થિતિના અનુસંધાનમાં LACની આપણી તરફ ચીનીઓની કોઇ ઉપસ્થિતિ નહોતી તેવું પ્રધાનમંત્રીનું અવલોકન, આપણા સશસ્ત્ર દળોની બહાદુરીના પરિણામરૂપે હતું. 16 બિહાર રેજિમેન્ટના જવાનોના બલિદાનના કારણે ચીન તરફથી માળખા ઉભા કરવાના પ્રયાસો નિષ્ફળ થઇ શક્યા છે અને સ્પષ્ટતા કરવામાં આવી છે કે, તે દિવસે LACના આ તબક્કે ઉલ્લંઘનનો પ્રયાસ કરવામાં આવ્યો હતો.
પ્રધાનમંત્રીના શબ્દો, “જેમણે આપણી જમીન પર ઘુસવાનો પ્રયાસ કર્યો છે તેમને આપણી ભૂમિના બહાદુર સપુતોએ બરાબર પાઠ ભણાવ્યો છે”, તે આપણા સશસ્ત્ર દળોના સિદ્ધાંતો અને મૂલ્યોને સંમિશ્રિત રીતે રજૂ કરે છે. પ્રધાનમંત્રીએ વધુમાં ભારપૂર્વક જણાવ્યું હતું કે, “હું આપ સૌને ખાતરી આપવા માંગું છું કે, આપણા સશસ્ત્ર દળો આપણી સરહદોની સુરક્ષા માટે કોઇ જ કસર છોડશે નહીં.”
નક્શા પર ભારતની સરહદ સ્પષ્ટ કરેલી છે. સરકાર મજબૂત રીતે અને દૃઢતાપૂર્વક તેને પ્રતિબદ્ધ છે. અત્યાર સુધીમાં, કેટલાક ગેરકાયદે કબજા થયા હોવાથી, APMમાં ખૂબ જ વિગતવાર જાણ કરવામાં આવી હતી કે, છેલ્લા 60 વર્ષથી વધુ સમયમાં કેવી રીતે 43,000 ચોરસ કિમીથી વધુ પ્રદેશ જે પરિસ્થિતિમાં ધકેલાઇ ગયો છે તેનાથી દેશ સારી રીતે વાકેફ છે. એવી પણ સ્પષ્ટતા કરવામાં આવી હતી કે, સરકાર LACમાં કોઇપણ એકપક્ષી ફેરફારોને મંજૂરી આપશે નહીં.
જ્યારે આપણા બહાદુર સૈનિકો આપણી સરહદોનું રક્ષણ કરી રહ્યા છે તેવા સમયે, તેમનું મનોબળ ઘટાડવા માટે બિનજરૂરી વિવાદો ઉભા કરવામાં આવે છે તે દુર્ભાગ્યપૂર્ણ બાબત છે. જોકે, સર્વપક્ષીય બેઠકની મુખ્ય ભાવના રાષ્ટ્રીય કટોકટીના સમયમાં સરકાર અને સશસ્ત્ર દળોને નિશંકપણે સહકાર આપવાની હતી. અમને વિશ્વાસ છે કે, ભારતીય લોકોની એકતા બદઇરાદા સાથેના દુષ્પ્રચારથી કોઇપણ પ્રકારે ડગશે નહીં.
GP/DS
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 75.22 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 25,404 નવા કેસ નોંધાયા
- સક્રિય કેસ કુલ કેસનાં 1.09% થયા
- ભારતમાં સક્રિય કેસનું ભારણ 3,62,207 થયું
- સાજા થવાનો દર હાલમાં 97.58% નોંધાયો
- છેલ્લા 24 કલાકમાં 37,127 દર્દીઓ સાજા થયા, કુલ વધીને 3,24,84,159 દર્દીઓ સાજા થયા
- સાપ્તાહિક પોઝિટિવીટી દર છેલ્લા 81 દિવસથી 3% કરતા ઓછો થઈ ગયો છે, હાલમાં 2.07% છે
- દૈનિક પોઝિટિવીટી દર 1.78% પહોંચ્યો, છેલ્લા 15 દિવસથી 3% કરતા ઓછો
- કુલ 54.44 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1754674
કેન્દ્રએ રાજ્યો/કેન્દ્રશાસિત પ્રદેશો સાથે કોવિડ-19 રસીકરણની પ્રગતિ અંગે સમીક્ષા કરી
વિગત: https://pib.gov.in/PressReleasePage.aspx?PRID=1754668
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 138
સ્વાસ્થ્ય અને પરિવાર કલ્યાણ મંત્રાલય
અંધકારભર્યા વાદળમાં હંમેશા એક આશાનું કિરણ પણ સમાયેલું હોય છે: ડૉ. હર્ષવર્ધન
ડૉ. હર્ષવર્ધને ભારતીય ઉદ્યોગસંઘ ના દિગ્ગજોની સાથે વાતચીત કરી
કેન્દ્રીય સ્વાસ્થ્ય અને પરિવાર કલ્યાણ મંત્રી ડૉ. હર્ષવર્ધને આજે ભારતીય ઉદ્યોગ સંઘ  દ્વારા આયોજિત એક કાર્યક્રમમાં ભારતીય ઉદ્યોગ જગતના 50થી વધુ નેતાઓની સાથે વીડિયો કોન્ફરન્સીંગના માધ્યમથી વાતચીત કરી. સંમેલન દરમિયાન તેમણે CIIના અધ્યક્ષ શ્રી વિક્રમ કિર્લોસ્કર, CIIના માનદ અધ્યક્ષ શ્રી ઉદય કોટક, CIIના ડાયરેક્ટર જનરલ શ્રી ચંદ્રજીત બેનર્જી, CII નેશનલ હેલ્થ કેર કાઉન્સિલના ચેરમેન અને મેદાંતાના સીએમડી ડૉ. નરેશ ત્રેહાન, હીરો એન્ટરપ્રાઈઝના ચેરમેન શ્રી સુનીલ કાંત મુંજાલ, ગ્લોબલ અલાયન્સ ફોરઈમ્પ્રુવ્ડ ન્યુટ્રીશન ના પૂર્વ ચેરપર્સન સુશ્રી વિનીતા બાલી, મહિન્દ્રા એન્ડ મહિન્દ્રા લિમિટેડના મેનેજીંગ ડાયરેક્ટર ડૉ. પવન ગોએન્કા, RCB કન્સલ્ટિંગના ચેરમેન શ્રી આરસી ભાર્ગવ અને CII નેશનલ કમિટી ઓન બાયોટેકનોલોજીના સદસ્ય તેમજ સંસ્થાપક ડૉ. કિરણ મજમુદાર શો સાથે પણ વાતચીત કરી.
ડૉ. હર્ષવર્ધને કોવિડ-19ને ધ્યાનમાં રાખીને સરકાર દ્વારા કરવામાં આવી રહેલા જુદા-જુદા ઉપાયો અંગે ઉદ્યોગને જાણકારી આપી. મંત્રીએ તેમની સાથે વાત કરીને પુરવઠા શ્રુંખલામાં અવરોધોની સાથે સાથે સ્વાસ્થ્ય સેવા ક્ષેત્રની જુદી-જુદી સમસ્યાઓ સાથે સંલગ્ન અનેક મહત્વપૂર્ણ મુદ્દાઓ પર જવાબ આપ્યા હતા. તેમણે કોવિડ-19 વિરુદ્ધની લડાઈ દરમિયાન અર્થવ્યવસ્થાને પાટા પર લાવવા માટે કરવામાં આવી રહેલા ઉપાયો, તપાસ સુવિધાઓની ઉપલબ્ધતા, ફાર્માસ્યુટિકલ ઉદ્યોગની માટે કાચા માલની ઉપલબ્ધતા, રોગની દેખરેખ, ટેલીમેડીસન સુવિધાઓનો ઉપયોગ, અટકાયતી સ્વાસ્થ્ય સારસંભાળ વગેરે અંગે પોતાની ચિંતા વ્યક્ત કરી. તેમણે કહ્યું કે, “અંધકારના વાદળો પાછળ હંમેશા આશાની એક કિરણ પણ હોય છે. વર્તમાન પરિસ્થિતિમાં આત્મબળને ઊંચું રાખવું ખૂબ જરૂરી છે જેથી કરીને આપણે તેમાંથી બહાર નીકળી શકીએ, ફિનિક્સની જેમ વિજયી બની શકીએ.” તેમણે જણાવ્યું કે, આ વિશ્વના આધુનિક ઈતિહાસના સૌથી કલંકિત પ્રકરણોમાંથી એક છે અનેમાનવ જાતિએ તેમાંથી બહાર આવવું જ પડશે અને તેમાંથી સારી વસ્તુઓનું સિંચન કરવું પડશે.”
ડૉ. હર્ષવર્ધને તેમને પોતાનું આત્મબળ ઊંચું બનાવી રાખવા અને કોવિડના કારણે સ્વાસ્થ્ય સેવામાં મેક ઇન ઇન્ડિયાના અવસરોનો શ્રેષ્ઠતમ ઉપયોગ કરવા માટે કહ્યું જેથી દેશ આ રોગચાળા સામેની લડાઈ દરમિયાન મહત્વપૂર્ણ સ્વાસ્થ્ય સારસંભાળના સાધનો પૂરા પાડવામાં ઘણું વધુ ફ્લેક્સિબલ અને આત્મનિર્ભર બની શકે. તેમણે જણાવ્યું કે સરકાર વહેલામાં વહેલી તકે અને સુરક્ષિત પદ્ધતિએ ઔદ્યોગિક પ્રવૃત્તિઓને ફરીથી શરુ કરવા અંગે વિચાર વિમર્શ કરી રહી છે.
ડૉ. હર્ષવર્ધને પરીક્ષાની આ ઘડીમાં સરકારની સાથે ઉભા રહેવા બદલ અને પીએમ કેર ભંડોળમાં ઉદારતાપૂર્વક અને શાલીનતા સાથે યોગદાન આપવા માટે તમામ સહભાગીઓનો આભાર માન્યો હતો. તેમણે કહ્યું કે, “દેશના ઉદ્યોગ જગતને કોવિડના પ્રકોપના લીધે મોટો ઝટકો લાગ્યો છે અને સરકાર પહેલેથી જ આ બાબત ઉપર વિચાર કરી રહી છે કે એ બાબતની ખાતરી કઈ રીતે કરવામાં આવે કે આવનારા સમયમાં તે પોતાના પાછળના સ્તર ઉપર પાછી ફરી શકે.”
ડૉ. હર્ષવર્ધને જણાવ્યું હતું કે ભારત એક વિશાળ દેશ છે અને તેના વિકાસમાં ઉદ્યોગ જગતની ઉલ્લેખનીય ભૂમિકા છે. તેમણે કહ્યું કે સ્વાસ્થ્ય સેવા મેક ઇન ઇન્ડિયાની માટે અનેક અવસરો પૂરા પાડી રહી છે. તેમણે ઉદ્યોગના નેતાઓને તેમાં ભાગ લેવા અને કોવિડ વૈશ્વિક રોગચાળાની આ સંકટની ક્ષણોમાં ભારતની માટે આમ કરવાનો આગ્રહ કર્યો હતો.
RP
(Visitor Counter : 148
પ્રધાનમંત્રીનું કાર્યાલય
ઇસરોના ભૂતપૂર્વ અધ્યક્ષ, શ્રી જી. માધવન નાયરે ચંદ્રયાન મિશન વિશે લખ્યું
ISROના ભૂતપૂર્વ અધ્યક્ષ, શ્રી જી. માધવન નાયરે ચંદ્રયાન મિશન અને સ્પેસ ટેક્નોલોજીની સંભવિતતા અને વૈજ્ઞાનિક સમુદાયને સમર્થન પર પ્રધાનમંત્રી શ્રી નરેન્દ્ર મોદીના ધ્યાન વિશે એક લેખ લખ્યો છે.
પ્રધાનમંત્રી કાર્યાલયે X પર પોસ્ટ કર્યું:
"ભૂતપૂર્વ @isro ચેરમેન, શ્રી જી. માધવન નાયરે ચંદ્રયાન મિશન પર એક સમજણપૂર્વકનો લેખ લખ્યો છે.
તેમણે જણાવ્યું કે કેવી રીતે PM @narendramodi હંમેશા સ્પેસ ટેક્નોલોજીની સંભાવનાઓ પર ધ્યાન કેન્દ્રીત કરે છે અને વૈજ્ઞાનિક સમુદાયને આપેલા સમર્થન માટે પ્રધાનમંત્રીની પ્રશંસા કરી છે.
https://m.timesofindia.com/why-we-must-celebrate-chandrayaan-2-too/articleshow/103181077.cms?from=mdr&from=mdr&from=mdr
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ડૉ. શ્યામા પ્રસાદ મુખરજીને તેમની જયંતિ નિમિત્તે શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ ડૉ. શ્યામા પ્રસાદ મુખરજીને આજે તેમની જયંતિ નિમિત્તે શ્રદ્ધાંજલિ અર્પણ કરી.
એક ટ્વિટમાં પ્રધાનમંત્રીએ કહ્યું કે,
"હું ડૉ. શ્યામા પ્રસાદ મુખરજીને તેમની જયંતિ નિમિત્તે નમન કરું છું. તેમના ઉમદા આદર્શો આપણા દેશભરના લાખો લોકોને પ્રેરિત કરે છે. ડૉ. મુખરજીએ પોતાનું જીવન ભારતની એકતા અને પ્રગતિ તરફ સમર્પિત કર્યું. તેમણે પોતાને એક ઉલ્લેખનીય વિદ્વાન અને બૌદ્ધિક રૂપે પણ પ્રતિષ્ઠિત કર્યા."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય સમુદ્રી દિવસ પર શુભેચ્છા પાઠવી, જળ શક્તિ પર ધ્યાન કેન્દ્રિત કરવાની પ્રેરણા માટે બાબા સાહેબ આંબેડકરને યાદ કર્યા
પ્રધાનમંત્રી શ્રી નરેન્દ્ર મોદીએ દેશને રાષ્ટ્રીય સમુદ્રી દિવસ પર શુભેચ્છા પાઠવી છે.
પ્રધાનમંત્રીએ કહ્યું કે, “ભારતમાં સમુદ્રી ક્ષેત્રનો સંપન્ન ઈતિહાસ રહ્યો છે. જેમાં રાષ્ટ્રના બદલાવને શક્તિ પૂરી પાડવાની પૂરી સંભાવનાઓ રહેલી છે. રાષ્ટ્રીય સમુદ્રી દિવસ પર આપણે રાષ્ટ્રની સંપન્નતા માટે આપણી સમુદ્રી શક્તિને વધારવા માટે પ્રતિબદ્ધતા જાહેર કરીએ છીએ.
સમુદ્રી ક્ષેત્રના વિકાસની દિશામાં આપણને ડૉ. બાબા સાહેબ આંબેડકર પાસેથી પ્રેરણા મળી હતી. તેમણે કહ્યું કે, “એ બાબા સાહેબ જ હતા, જેમણે જળ શક્તિ, નૌકા વહન, સિંચાઈ, નહેરોના પાણી અને બંદરોને સૌથી પહેલા પ્રાથમિકતા આપી. આ ક્ષેત્રમાં તેમના કાર્યો મુખ્ય રૂપે દેશનાં લોકોની ભલાઈ માટે હતા.”
NP/J.Khunt/GP
(Visitor Counter : 113
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 182.84 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.30 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરીને વેગ આપવામાં આવ્યો છે.
રાષ્ટ્રવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિનામૂલ્યે કોવિડ રસી પૂરી પાડીને સહાય કરી રહી છે. COVID19 રસીકરણ અભિયાનના સાર્વત્રિકકરણના નવા તબક્કામાં, કેન્દ્ર સરકાર રાજ્ય અને કેન્દ્રશાસિત પ્રદેશોને દેશમાં રસી ઉત્પાદકો દ્વારા ઉત્પાદિત કરવામાં આવતી 75% રસીની ખરીદી અને સપ્લાય  કરશે.
|
|
રસીના ડોઝ
|
|

|
|
પુરવઠો
|
|
1,82,84,94,230
|
|
બાકી ઉપલબ્ધ
|
|
17,30,61,681
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 182.84 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 17.30 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 164
નાણા મંત્રાલય
કેન્દ્રીય બજેટ 2023-24નો અંતિમ તબક્કો હલવા સમારોહ સાથે શરૂ થયો
કેન્દ્રીય બજેટ 2023-24 માટે બજેટ તૈયારી પ્રક્રિયાના અંતિમ તબક્કાને ચિહ્નિત કરતો હલવા સમારોહ, આજે બપોરે કેન્દ્રીય નાણા અને કોર્પોરેટ બાબતોના મંત્રી શ્રીમતી નિર્મલા સીતારમણ અને કેન્દ્રીય નાણાં રાજ્ય મંત્રીઓ શ્રી પંકજ ચૌધરી અને ડૉ. ભાગવત કિસનરાવ કરાડની હાજરીમાં નોર્થ બ્લોકમાં યોજાયો હતો.
બજેટની તૈયારીની "લોક-ઇન" પ્રક્રિયા શરૂ થાય તે પહેલાં દર વર્ષે પરંપરાગત હલવા સમારંભ યોજવામાં આવે છે.
અગાઉના બે કેન્દ્રીય બજેટની જેમ, કેન્દ્રીય બજેટ 2023-24 પણ પેપરલેસ સ્વરૂપમાં રજૂ કરવામાં આવશે. 1લી ફેબ્રુઆરી, 2023ના રોજ કેન્દ્રીય બજેટ 2023-24 રજૂ થવાનું છે.
બંધારણ દ્વારા નિર્ધારિત વાર્ષિક નાણાકીય નિવેદન , ડિમાન્ડ ફોર ગ્રાન્ટ્સ , ફાયનાન્સ બિલ વગેરે સહિત તમામ 14 કેન્દ્રીય બજેટ દસ્તાવેજો, "યુનિયન બજેટ મોબાઇલ એપ્લિકેશન" પર ઉપલબ્ધ રહેશે જેથી મુશ્કેલી-મુક્ત ડિજિટલ સુવિધાના સરળ સ્વરૂપનો ઉપયોગ કરીને સંસદના સભ્યો  અને સામાન્ય લોકો દ્વારા બજેટ દસ્તાવેજોની ઍક્સેસ પ્રાપ્ત કરી શકે. તે દ્વિભાષી  છે અને Android અને iOS બંને પ્લેટફોર્મ પર ઉપલબ્ધ હશે. એપ યુનિયન બજેટ વેબ પોર્ટલ  પરથી પણ ડાઉનલોડ કરી શકાય છે.
બજેટ દસ્તાવેજો 1લી ફેબ્રુઆરી, 2023ના રોજ સંસદમાં નાણામંત્રી દ્વારા બજેટ ભાષણ પૂરું થયા પછી મોબાઇલ એપ્લિકેશન પર ઉપલબ્ધ થશે.
હલવા સમારોહમાં, કેન્દ્રીય નાણાં મંત્રીની સાથે ડૉ. ટી.વી. સોમનાથન, નાણાં સચિવ અને ખર્ચ સચિવ પણ હતા; શ્રી અજય શેઠ, સચિવ, આર્થિક બાબતો; શ્રી તુહિન કાંતા પાંડે, સચિવ, DIPAM; શ્રી સંજય મલ્હોત્રા, સેક્રેટરી, રેવન્યુ; ડૉ. અનંત વી. નાગેશ્વરન, મુખ્ય આર્થિક સલાહકાર; શ્રી નીતિન ગુપ્તા, ચેરમેન, સેન્ટ્રલ બોર્ડ ફોર ડાયરેક્ટ ટેક્સ ; શ્રી વિવેક જોહરી, ચેરમેન, સેન્ટ્રલ બોર્ડ ફોર ઇનડાયરેક્ટ ટેક્સીસ એન્ડ કસ્ટમ્સ  અને શ્રી આશિષ વાછાણી, અધિક સચિવ  ઉપરાંત બજેટની તૈયારી અને સંકલન પ્રક્રિયા સાથે સંકળાયેલા નાણાં મંત્રાલયના અન્ય અધિકારીઓ અને કર્મચારીઓ પણ આ પ્રસંગે ઉપસ્થિત રહ્યા હતા.
સમારંભના ભાગરૂપે, નાણામંત્રીએ બજેટ પ્રેસની મુલાકાત પણ લીધી અને તૈયારીઓની સમીક્ષા કરવા ઉપરાંત સંબંધિત અધિકારીઓને શુભેચ્છાઓ પાઠવી.
YP/GP/JD
(Visitor Counter : 279
પ્રધાનમંત્રીનું કાર્યાલય
પૂર્વોત્તરમાં શાંતિ અને પ્રગતિ માટે ખૂબ સારા સમાચાર: પ્રધાનમંત્રી
આસામ સરકાર અને દિમાસા નેશનલ લિબરેશન આર્મીએ કાયમી શાંતિ માટે શાંતિ કરાર પર હસ્તાક્ષર કર્યા.
કેન્દ્રીય ગૃહ પ્રધાન, શ્રી અમિત શાહના ટ્વીટનો જવાબ આપતા, પ્રધાનમંત્રીએ ટ્વીટ કર્યું;
"પૂર્વોત્તરમાં શાંતિ અને પ્રગતિ માટે ખૂબ સારા સમાચાર."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રસાયણ અને ખાતર મંત્રાલય
મંત્રીમંડળે મેસર્સ સુવેન ફાર્માસ્યુટિકલ્સ લિમિટેડમાં રૂ.9589 કરોડ સુધીના વિદેશી રોકાણને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતો પરની મંત્રીમંડળીય સમિતિએ આજે સાયપ્રસની મેસર્સ બેરહ્યાન્ડા લિમિટેડ દ્વારા મેસર્સ સુવેન ફાર્માસ્યુટિકલ્સ લિમિટેડમાં રૂ.9589 કરોડ સુધીનાં વિદેશી રોકાણ માટેનાં એફડીઆઇનાં પ્રસ્તાવને મંજૂરી આપી હતી. સાયપ્રસની મેસર્સ બેરિઆન્ડા લિમિટેડ દ્વારા નેશનલ સ્ટોક એક્સચેન્જ ઑફ ઇન્ડિયા લિમિટેડ અને બોમ્બે સ્ટોક એક્સચેન્જ લિમિટેડમાં લિસ્ટેડ પબ્લિક લિમિટેડ લિમિટેડ મેસર્સ સુવેન ફાર્માસ્યુટિકલ્સ લિમિટેડના 76.1 ટકા ઇક્વિટી શેર ફરજિયાત ઓપન ઓફર મારફતે વર્તમાન પ્રમોટર શેરધારકો અને જાહેર શેરધારકો પાસેથી ટ્રાન્સફર કરીને હસ્તગત કરવા માટે આ મંજૂરી આપવામાં આવી છે. મેસર્સ સુવેન ફાર્માસ્યુટિકલ્સ લિમિટેડમાં કુલ વિદેશી રોકાણ 90.1 ટકા સુધી વધી શકે છે.
આ પ્રસ્તાવનું મૂલ્યાંકન સેબી, આરબીઆઈ, સીસીઆઈ અને અન્ય સંબંધિત એજન્સીઓ દ્વારા કરવામાં આવ્યું છે. આ મંજૂરી સંબંધિત વિભાગો, આરબીઆઈ અને સેબી દ્વારા દરખાસ્તની તપાસ કર્યા પછી આપવામાં આવી છે અને તે આ સંબંધમાં લાગુ પડતા તમામ નિયમો અને નિયમોની પૂર્તિને આધિન છે.
વિદેશી ઈન્વેસ્ટર કંપની મેસર્સ બેરહ્યાન્ડા લિમિટેડમાં સંપૂર્ણ રોકાણ એડવેન્ટ ફંડ્સ પાસે છે, જે વિવિધ લિમિટેડ પાર્ટનર્સ  પાસેથી રોકાણ એકત્ર કરે છે. એડવેન્ટ ફંડ્સનું સંચાલન એડવેન્ટ ઇન્ટરનેશનલ કોર્પોરેશન દ્વારા કરવામાં આવે છે, જે યુએસએમાં સમાવિષ્ટ એક એન્ટિટી છે. 1984માં સ્થપાયેલી એડવેન્ટ ઇન્ટરનેશનલ કોર્પોરેશને 42 દેશોમાં આશરે 75 અબજ ડોલરનું રોકાણ કર્યું છે. એડવેન્ટ ઇન્ડિયાએ ભારતમાં ૨૦૦૭થી રોકાણ શરૂ કર્યું હતું અને અત્યાર સુધીમાં તેણે હેલ્થકેર, ફાઇનાન્સિયલ સર્વિસીસ, ઇન્ડસ્ટ્રિયલ મેન્યુફેક્ચરિંગ, કન્ઝ્યુમર ગૂડ્સ અને આઇટી સર્વિસિસ સેક્ટરની ૨૦ ભારતીય કંપનીઓમાં આશરે રૂ. ૩૪000 કરોડનું રોકાણ કર્યું છે.
મંજૂર થયેલા રોકાણનો ઉદ્દેશ પ્લાન્ટ અને ઉપકરણમાં રોકાણ મારફતે નવી રોજગારીનું સર્જન કરવાનો, ભારતીય કંપનીની ક્ષમતા વધારવાનો છે. એડવેન્ટ ગ્રૂપ સાથે જોડાણથી મેસર્સ સુવેન ફાર્માસ્યુટિકલ્સ લિમિટેડને બિઝનેસ કામગીરીનું વિસ્તરણ કરીને મોટું પ્લેટફોર્મ પ્રદાન થવાની, ભારતીય કંપનીનાં પર્યાવરણ, સ્વાસ્થ્ય અને સુરક્ષાનાં ધોરણોમાં સુધારો થવાની અપેક્ષા છે અને તે વ્યવસ્થાપનમાં વૈશ્વિક સ્તરે શ્રેષ્ઠ પદ્ધતિઓ તેમજ વર્તમાન વ્યાવસાયિકોને તાલીમની ઉત્કૃષ્ટ તકો પ્રદાન કરશે.
સરકારે ફાર્માસ્યુટિકલ ક્ષેત્ર માટે રોકાણકારોને અનુકૂળ ફોરેન ડાયરેક્ટ ઇન્વેસ્ટમેન્ટ  નીતિ વ્યવસ્થા ઊભી કરી છે, જેનો ઉદ્દેશ ટેકનોલોજી, નવીનતા અને કૌશલ્ય સંવર્ધન મારફતે વૈશ્વિક સ્તરે શ્રેષ્ઠ પદ્ધતિઓ લાવવાનો છે, જેથી આર્થિક વૃદ્ધિ અને વિકાસને વેગ, સ્થાનિક ઉત્પાદકતા વધારવા, સ્પર્ધાત્મકતા વધારવા અને અન્ય લાભોની સાથે રોજગારીનું સર્જન કરવા માટે પૂરક મૂડી મળી શકે.
હાલની એફડીઆઇ નીતિ મુજબ ગ્રીનફિલ્ડ ફાર્માસ્યુટિકલ પ્રોજેક્ટ્સમાં ઓટોમેટિક રૂટ હેઠળ 100 ટકા વિદેશી રોકાણને મંજૂરી આપવામાં આવી છે. બ્રાઉનફિલ્ડ ફાર્માસ્યુટિકલ પ્રોજેક્ટ્સમાં ઓટોમેટિક રૂટ હેઠળ 74 ટકા સુધી એફડીઆઇને મંજૂરી આપવામાં આવી છે અને 74 ટકાથી વધારે રોકાણ માટે સરકારની મંજૂરી જરૂરી છે. છેલ્લાં પાંચ વર્ષ  દરમિયાન ફાર્માસ્યુટિકલ ક્ષેત્રમાં કુલ એફડીઆઇનો પ્રવાહ રૂ.43,713 કરોડ રહ્યો છે. ગત નાણાકીય વર્ષમાં આ ક્ષેત્રમાં 58 ટકા એફડીઆઈમાં નોંધપાત્ર વૃદ્ધિ જોવા મળી છે.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 53
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 13.91 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
13,91,16,155
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 13.91 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 127
પ્રધાનમંત્રીનું કાર્યાલય
પ્રધાનમંત્રી શ્રીએ ગ્લોબલ ફાઇનાન્સ સેન્ટ્રલ બેન્કર રિપોર્ટ કાર્ડ્સ 2023માં “A+” રેટિંગ મેળવવા બદલ શક્તિકાંત દાસને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ આરબીઆઈના ગવર્નર શ્રી શક્તિકાંત દાસને ગ્લોબલ ફાઈનાન્સ સેન્ટ્રલ બેન્કર રિપોર્ટ કાર્ડ્સ 2023માં “A+” રેટિંગ મેળવવા બદલ અભિનંદન પાઠવ્યા છે. શ્રી દાસને ત્રણ સેન્ટ્રલ બેન્ક ગવર્નરોની યાદીમાં ટોચ પર મૂકવામાં આવ્યા છે જેમને એ+ રેટ કરવામાં આવ્યા છે.
રિઝર્વ બેંક ઓફ ઈન્ડિયાના ટ્વીટના જવાબમાં પ્રધાનમંત્રીએ X પર પોસ્ટ કર્યું
"RBI ગવર્નર શ્રી શક્તિકાંત દાસને અભિનંદન. આ ભારત માટે ગર્વની ક્ષણ છે, જે વૈશ્વિક મંચ પર આપણા નાણાકીય નેતૃત્વને પ્રતિબિંબિત કરે છે. તેમનું સમર્પણ અને દ્રષ્ટિ આપણા રાષ્ટ્રના વિકાસના માર્ગને વધુ મજબૂત બનાવે છે."
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ નવી દિલ્હીમાં નવા એએસઆઇ મુખ્યાલયનું ઉદ્ઘાટન કર્યું
પ્રધાનમંત્રી શ્રી નરેન્દ્ર મોદીએ આજે  નવી દિલ્હીના તિલક માર્ગ ખાતે ભારતના પુરાતત્વીય સર્વેક્ષણ ના નવા મુખ્યાલયની ઈમારત ‘ધરોહર ભવન’નું ઉદઘાટન કર્યું.
આ પ્રસંગે બોલતા પ્રધાનમંત્રીએ જણાવ્યું કે ભારતના પુરાતત્વીય સર્વેક્ષણેમાં છેલ્લા 150 વર્ષથી વધુ સમયગાળામાં નોંધપાત્ર કાર્ય કર્યું છે.
પ્રધાનમંત્રીએ આપણા ઈતિહાસ પર અને આપણા સમૃદ્ધ પુરાતત્વીય વારસા પર ગર્વ લેવાના મહત્વ પર ભાર મૂક્યો હતો. તેમણે કહ્યું કે, લોકોએ સ્થાનિક ઈતિહાસ અને તેમના નગરો, શહેરો અને પ્રદેશોના પુરાતત્વ વિશે જાણવામાં ઉત્સાહ દર્શાવવો જોઈએ. તેમણે જણાવ્યું કે સ્થાનિક પુરાતત્વના પાઠ શાળાના અભ્યાસક્રમનો ભાગ બની શકે છે. આ સંદર્ભમાં તેમણે પ્રશિક્ષિત સ્થાનિક પ્રવાસી માર્ગદર્શકના મહત્વનો પણ ઉલ્લેખ કર્યો, જે તેમના વિસ્તારના ઈતિહાસ અને વારસાથી પરિચિત હોય છે.
તેમણે જણાવ્યું કે પુરાતત્વશાસ્ત્રીઓ દ્વારા લાંબા સમયના પ્રયાસો બાદ કરાયેલી દરેક શોધ પાછળ તેની પોતાની વાર્તા છે. આ સંદર્ભમાં તેમણે યાદ અપાવ્યું કે કેવી રીતે થોડા વર્ષો પહેલા તેઓ અને ત્યારના ફ્રેન્ચ રાષ્ટ્રપતિ, ભારત-ફ્રેચ ટીમ દ્વારા કરાયેલ પુરાતત્વીય શોધની પ્રથમ ઝાંખી લેવા માટે ચંદીગઢની યાત્રા પર ગયા હતા.
પ્રધાનમંત્રીએ વધુમાં જણાવ્યુ કે ભારતે ગૌરવ અને આત્મવિશ્વાસ સાથે વિશ્વને તેના મહાન વારસાને દર્શાવવો જોઈએ.
એ.એસ.આઈ.નું નવું મુખ્યાલય અદ્યતન સુવિધાઓથી સજ્જ કરવામાં આવ્યું છે, જેમાં કાર્યક્ષમ ઉર્જા વ્યવસ્થા અને વરસાદી પાણીના સંગ્રહનો સમાવેશ થાય છે. તેમાં આશરે 1.5 લાખ પુસ્તકો અને સામયિકોના સંગ્રહ સાથેની સેન્ટ્રલ આર્કિયોલોજિકલ લાયબ્રેરીનો પણ સમાવેશ કરવામાં આવ્યો છે.
NP/J.Khunt/GP
(Visitor Counter : 142
પ્રધાનમંત્રીનું કાર્યાલય
પ્રધાનમંત્રીની યુએસએના રાષ્ટ્રપતિ અને પ્રથમ મહિલા સાથે ખાનગી મુલાકાત
પ્રધાનમંત્રી શ્રી નરેન્દ્ર મોદીએ યુએસ પ્રમુખ મહામહિમ શ્રી જો બિડેન અને પ્રથમ મહિલા H.E. ડૉ. જીલ બિડેન દ્વારા 21 જૂન 2023ના રોજ વ્હાઇટ હાઉસમાં આયોજિત ખાનગી મુલાકાતમાં હાજરી આપી હતી..
પ્રધાનમંત્રી તેમના નજીકના પરિવારના સભ્યોને પણ મળ્યા હતા.
આ વિશેષ મુલાકાતમાં પ્રધાનમંત્રીની સહભાગિતા આપણા બંને દેશો વચ્ચેની ઉષ્માભરી મિત્રતાને પુનઃપુષ્ટ કરે છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને યુરોપિયન કમિશનના પ્રમુખ માનનીય ઉર્સુલા વૉન ડેર લેયેન વચ્ચે ટેલીફોન પર વાતચીત
પ્રધાનમંત્રીએ આજે યુરોપિયન કમિશનના પ્રમુખ માનનીય ઉર્સુલા વૉન ડેર લેયેન સાથે ટેલીફોન પર વાતચીત કરી હતી. બંને નેતાઓએ હાલમાં ફાટી નીકળેલી મહામારી કોવિડ-19ના સંદર્ભે વૈશ્વિક પરિસ્થિતિ વિશે ચર્ચા કરી હતી.
પ્રધાનમંત્રીએ યુરોપિયન યુનિયનના દેશોમાં કોવિડ-19ને કારણે થયેલાં મૃત્યુ માટે શોક વ્યક્ત કર્યો હતો. તેમણે આ મહામારી સામે લડવા માટે તમામ દેશો વચ્ચે સંકલન અને સહકારની આવશ્યકતા પર ભાર મૂક્યો હતો. પ્રધાનમંત્રીએ કોરોનાવાયરસના ચેપનો ફેલાવો અટકાવવા માટે ભારતે લીધેલાં પગલાઓ વિશે પણ વાત કરી હતી.
સુશ્રી વૉન ડેર લેયેને જણાવ્યું હતું કે ભારતમાં બીમારીને ઝડપથી ફેલાતી અટકાવવવા માટે પ્રધાનમંત્રીના નેતૃત્વમાં વહેલી તકે લેવાયેલાં પગલાં મહત્ત્વપૂર્ણ બન્યાં છે. તેમણે આ પરિસ્થિતિમાં ભારતમાં ઉપસ્થિત યુરોપના નાગરિકોને મદદ પૂરી પાડવા માટે પ્રશંસા પણ કરી હતી.
સુશ્રી વૉન ડેર લેયેને દવાઓ સહિતની આવશ્યક ચીજવસ્તુઓનો અવિરત પુરવઠો જાળવી રાખવા અને આ બીમારી માટે દવા વિકસાવવા માટે સંકલિત પ્રયાસો પર ભાર મૂક્યો હતો.
બંને નેતાઓએ જી-20ના માળખામાં સંભવ સહકાર અને આ સંદર્ભે આગામી વીડિયો કોન્ફરન્સ બાબતે ચર્ચા કરી હતી.
SD/DS/GP/RP
(Visitor Counter : 119
પ્રધાનમંત્રીનું કાર્યાલય
પ્રધાનમંત્રીએ હુલ દિવસના અવસર પર આદિવાસી સમાજના શહીદોને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ હુલ દિવસના અવસર પર આદિવાસી સમાજના શહીદોને શ્રદ્ધાંજલિ આપી છે.
પ્રધાનમંત્રીએ ટ્વીટ કર્યું:
'હુલ દિવસ' પર આપણા આદિવાસી સમાજના વીર-વીરાંગનાઓને શત-શત નમન. આ ખાસ પ્રસંગ આપણને અન્યાય સામે સિદ્ધો-કાન્હુ, ચાંદ-ભૈરવ અને ફૂલો-ઝાનો સહિત અન્ય ઘણા લોકોની બહાદુરી અને હિંમતની યાદ અપાવે છે. તેમના સંઘર્ષની ગાથા દેશવાસીઓને હંમેશા પ્રેરણા આપતી રહેશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
ભારતીય પ્રતિસ્પર્ધા પંચ  અને બ્રાઝિલ આર્થિક સંરક્ષણ માટે પ્રશાસનિક પરિષદ  વચ્ચે MoU
પ્રધાનમંત્રી શ્રી નરેન્દ્ર મોદીની અધ્યક્ષતા હેઠળ કેન્દ્રીય મંત્રીમંડળે આજે, ભારતીય પ્રતિસ્પર્ધા પંચ  અને બ્રાઝિલ આર્થિક સંરક્ષણ માટે પ્રશાસનિક પરિષદ  વચ્ચે સમજૂતી કરાર ને મંજૂરી આપી દીધી છે.
પ્રતિસ્પર્ધા અધિનિયમ, 2002ની કલમ 18, CCIને પોતાની ફરજો નિભાવવા માટે અથવા આ અધિનિયમ હેઠળ આવતા પોતાના કાર્યો કરવા માટે કોઇપણ વિદેશની કોઇપણ એજન્સી સાથે કોઇપણ પ્રકારનો કરાર કરવાની અનુમતિ આપે છે.
તદઅનુસાર, CCI દ્વારા નીચે ઉલ્લેખિત છ MoU કરવામાં આવ્યા છે:-
- સંઘીય વેપાર પંચ  અને ન્યાય વિભાગ , USA
- મહાનિદેશક પ્રતિસ્પર્ધા, યુરોપીયન સંઘ
- સંઘીય એકાધિકાર વિરોધી સેવા, રશિયા
- ઑસ્ટ્રેલિયન પ્રતિસ્પર્ધા અને ગ્રાહક પંચ અને
- પ્રતિસ્પર્ધા બ્યૂરો, કેનેડા અને
- BRICS પ્રતિસ્પર્ધા સત્તામંડળ.
વર્તમાન પ્રસ્તાવ CCI અને CADE વચ્ચે આવા જ MoU પર હસ્તાક્ષર કરવા સાથે સંબંધિત છે.
પ્રધાનમંત્રીનું કાર્યાલય
પ્રધાનમંત્રીએ બુદ્ધ પૂર્ણિમાં નિમિત્તે લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ બુદ્ધ પૂર્ણિમાનાં પાવન પર્વ નિમિત્તે લોકોને શુભેચ્છા પાઠવી હતી.
પ્રધાનમંત્રીએ કહ્યું, “ભગવાન બુદ્ધનો ઉપદેશ 21મી સદીમાં ખૂબ જ સુસંગત છે. સમાજમાં દુઃખ અને અન્યાય દૂર કરવા એમનું જીવન સમર્પિત હતું. એમની કરૂણાથી લાખો લોકો પ્રભાવિત થયા હતા. સૌને બુદ્ધ પૂર્ણિમાની શુભકામનાઓ.”
RP
(Visitor Counter : 36